BlackKakapo/recipes-ro huggingface dataset:
Aluat dospit rapid 

Ingrediente:
● Lapte - 1 pahar  (aici pahar de 300ml)
● Ulei de floarea soarelui - 1 pahar 
● Zahar - 2 linguri 
● Sare - 0.25 lingurite 
● Drojdie uscata - 11 g  (sau 42g de drojdie proaspata)
● Faina alba calitate superioara - 400 g 
● Praf de copt - 10 g  (1 plic)

Mod de preparare:
1. Intr-o cratita incalziti laptele, uleiul, sarea si zaharul. Aveti grija sa nu fie prea fierbinte.
2. Turnati amestecul intr-un bol, adaugati drojdia si amestecati bine cu un tel.
3. Adaugati faina si praful de copt.
4. Amestecati cu o spatula sau lingura - trebuie sa va iasa un aluat moale si putin lipicios chiar.
Daca il faceti prea tare, aluatul nu va creste bine.
5. Dupa asta mai framantati putin aluatul pe masa presarata cu putina faina - cam 1 minut de framantare.
Apoi il puneti inapoi in bol. Pentru o dospire mai rapida puneti bolul intr-o oala mai mare cu apa fierbinte.
6. Acoperiti cu capac sau prosop si lasati asa 30 minute.
7. Vedeti ce frumos si repede creste in acest timp.
8. Framantati aluatul pe masa presarata cu putina faina si lasati sa se odihneasca 10 minute.
9. Si apoi il taiati si modelati cum va trebuie.
Pofta Buna!
Budinca de orez cu spanac 

Ingrediente:
● Orez - 250 g  (sau 1 pahar)
● Apa - 2 pahare 
● Spanac - 400 g  (o punga de spanac congelat)
● Oua - 3 buc 
● Ceapa alba - 1 buc 
● Unt - 20 g 
● Pesmet alb/galben - 2 linguri  (eu am inlocuit cu gris de grau)
● Sare,piper - 1 lingurita  (+ nucsoara dupa gust)
● Parmezan ras - 50 g  (sau cascaval simplu)

Mod de preparare:
1. Orezul se spala bine, apa se pune la fiert intr-o cratita. Cand incepe sa fiarba adaugati orezul, un pic de sare, amestecati bine si lasati sa fiarba pana orezul absoarbe toata apa si este gata.
Aici merge 1 volum de orez la 2 volume de apa, si am folosit orez simplu cu bob rotund.
Lasati-l sa se racoreasca bine dupa ce este gata fiert.
Daca aveti orez ramas dupa o mancare sau garnitura este si mai comod sa-l refolositi in aceasta mancare.
2. Ceapa se caleste intr-o tigaie cu 10g de unt, cand e usor rumenita adaugati spanacul bine scurs de apa si decongelat. Mai lasati 5 minute, amestecati si inchideti focul.
Daca ati uitat cumva sa-l decongelati il puneti asa cum este si lasati pana se inmoaie.
3. Luati o tava adanca de cuptor, a mea a fost cam de 15x20cm.
O ungeti cu unt si presarati pe fundul si peretii tavii cu pesmet sau gris.
4. Intr-un bol puneti orezul racorit si spanacul cu ceapa.
Amestecati si aveti grija sa nu fie fierbinte.
5. Adaugati ouale, sare, piper si nucsoara dupa gust.
6. Se amesteca foarte bine, ca sa nu fie cocoloase de orez si spanac nedesfacute in budinca.
7. Treceti compozitia in tava de cuptor pregatita anterior, o distribuiti uniform si presati bine cu lingura.
8. Presarati deasupra cu parmezan ras.
9. Si puneti tava la cuptor preincalzit la 200 de grade timp de 25-30 de minute.
10. Dupa ce s-a rumenit si e gata, inchideti cuptorul dar mai lasati budinca 5 minute acolo.
Apoi o scoateti si e gata de servire.
11. O serviti simpla, cu iaurt si o salata, sau ca o garnitura la o friptura.
Pofta Buna!
Mancare de bame cu carne 

Ingrediente:
● Bame - 300 g  (conservate sau congelate, in sezon curatate si oparite)
● Carne de porc/vita - 600 g  (se poate si cu miel sau pui)
● Ceapa - 1 buc 
● Usturoi (catei) - 4 buc 
● Ulei de floarea soarelui - 50 ml 
● Rosii cubulete din conserva - 300 g  (sau rosii proaspete tocate)
● Sare - 1 lingurita 

Mod de preparare:
1. Asa arata bamele mele decongelate, pregatite in vara - curatate si oparite dinainte.
2. Carnea de vita am preferat s-o trec prin masina de tocat, asa mai micsorez din timpul de gatire. 
Dar o puteti taia cubulete si gatiti ca un ragu.
3. Intr-o tigaie adanca caliti in ulei ceapa taiata cubulete mici.
4. Cand se rumeneste usor adaugati usturoiul tocat marunt si mai caliti 1 minut.
5. Acum puneti carnea tocata si amestecati activ in ea.
6. Caliti carnea pana se evapora zeama complet si incepe sa se rumeneasca usor.
7. Puneti rosiile tocate si 1-2 pahare de apa, dar puteti sa le inlocuiti cu 1-2 pahare de bulion lichid de rosii.
8. Amestecati si lasati sa fiarba 10-15 minute la foc mic.
9. Adaugati bamele, amestecati.
10. Le lasati sa fiarba la foc mic aproximativ inca 30 de minute.
Daca se evapora apa sau zeama pe parcurs, mai completati putin.
11. Mie imi place sa le fierb pana aproape nu mai au zeama deloc si dispare acea textura mucilaginoasa. Potriviti si de sare dupa gust.
Am inteles ca depinde si de cum sunt preparate dar eu n-am reusit inca sa le gatesc mai bine :)
12. Le serviti calde, este o mancare completa si deosebita.
Pe parcurs puteti experimenta si cu mirodeniile, dupa gusturi.
Pofta Buna!
Rulada rapida cu branza si ciocolata 

Ingrediente:
● Oua - 4 buc  (pentru blat)
● Faina alba - 3 linguri 
● Cacao pudra - 2 linguri 
● Zahar - 6 linguri  (3 linguri pentru aluat si 3 pt umplutura)
● Praf de copt - 0.5 lingurite 
● Branza de vaci - 500 g 
● Oua - 1 buc  (pentru umplutura de branza)
● Smantana dulce 32%(dorna/milli) - 50 ml  (daca aveti branza mai lichida nu puneti smantana - sau eu am pus lapte condensat)
● Esenta de vanilie - 1 buc 

Mod de preparare:
1. Intr-un bol mai mare se pregateste amestecul de branza cu 1 ou, 3 linguri de zahar, 500g branza, smantana dulce si vanilie.
2. Blendati bine amestecul ca sa nu fie branza crupoasa si uscata.
3. In alt bol preparam aluatul:
- se separa albusurile de galbenusuri;
4. Albusurile se bat spuma tare.
5. Apoi se bat galbenusurile spuma cu cele 3 linguri de zahar.
6. Adaugati faina, cacao si praful de copt - mixati bine compozitia.
7. Adaugati albusurile batute spuma si fiindca diferenta de textura este cam mare nu merge sa amestecati cu paleta ca sa se uniformizeze.
8. Deci am luat telul si mixand am facut aluatul uniform, a iesit foarte bine, fara grija :)
9. Pe o tava de cuptor se intinde hartia de copt, puneti un strat uniform de branza si o acoperiti cu aluatul de ciocolata, la fel uniformizat si intins bine.
10. Lasati tava la cuptor preincalzit la 200 de grade pentru 15-20 de minute.
11. Rasturnati aluatul pe un prosop de bucatarie si scoatem hartia de copt.
12. Se ruleaza strans si se lasa la racorit.
13. Se taie bine si calda si rece, optional puteti sa puneti si niste glazura deasupra.
14. Merge pudrata si cu zahar, oricum va delecta orice gust chiar si cel mai mofturos.
15. Cea mai buna dovada - fuge la copii in gurita, plus in fiecare manuta cate o felie :)
Pofta Buna!
Galeta "Ratatouille" 

Ingrediente:
● Ulei de floarea soarelui - 75 ml 
● Apa clocotita - 75 ml 
● Faina alba - 200 g 
● Sare - 0.5 lingurite 
● Vinete - 1 buc 
● Dovlecei - 1 buc 
● Rosii - 3 buc 
● Ardei gras - 0.5 buc 
● Ceapa (mica) - 1 buc 
● Usturoi (catei) - 2 buc 
● Patrunjel verde - 2 buc  (2 fire)
● Ulei de masline - 2 linguri 
● Ierburi de provence - 0.5 lingurite  (optional)

Mod de preparare:
1. Intr-un bol amestecati apa fierbinte cu uleiul si un varf de cutit de sare.
2. Adaugati faina si amestecati aluatul cu o lingura.
3. Apoi il framantati putin cu mainile, sa se uniformizeze. Chiar daca este uleios, nu va speriati, asa e si normal, ca doar contine ulei.
Lasati sa se odihneasca vreo 20-30 de minute.
4. Dupa acest timp observati ca aluatul se mai inmoaie si lasa putin ulei - presarati putina faina pe masa si il mai framantati putin, apoi lasati la o parte pana pregatiti legumele.
5. Cat aluatul se odihneste prima si a 2-a oara pregatim legumele.
Mai intai facem un sos de legume:
- intr-un bol mic puneti 1 rosie, jumate de ardei, 1 ceapa mica, 2 catei de usturoi, patrunjel si putina sare.
6. - facem piure din ele cu blenderul, potriviti de sare dupa gust.
7. Dovlecelul, 2 rosii si vanata se taie felii subtiri.
8. Felile de vinete le prajiti putin, pe gratar sau tigaie - eu le-am facut simplu, fara ulei.
Dovlecelul si rosiile se lasa crude.
9. Aluatul se intinde cu sucitorul si il puneti intr-o tava - aveti grija sa aveti bordurile putin mai mari lasate.
10. Puneti sos din abundenta peste aluat.
11. Si incepeti sa aranajati in evantai, alternativ, feliile de rosii, dovlecei si vinete pregatite anterior.
12. Cam asa arata ale mele gata aranjate - le stropiti cu putin ulei de masline, presarati un pic de sare si daca aveti ierburi de provence uscate.
13. Trageti bordurile putin peste legume, ca in poza. 
Puneti tava la cuptor preincalzit la 200 grade pentru 40-45 de minute.
14. Dupa ce se rumeneste frumos, o scoateti din cuptor si lasati macar o ora sa se patrunda.
15. Este la fel de buna calda si rece, aluatul este crocant, legumele foarte bine facute si aromate.
Pofta Buna!
Prajitura Greta Garbo 

Ingrediente:
● Faina alba calitate superioara - 600 g 
● Unt - 300 g  (+ 1 lingura de unt pt glazura)
● Oua - 1 buc  (+ 2 galbenusuri)
● Smantana - 2 linguri  (am in vedere smantana acra/fermentata)
● Gem de caise - 450 g  (de prune, sau orice alt gem mai gros)
● Drojdie proaspata - 25 g 
● Zahar - 7 linguri 
● Nuci - 250 g 
● Zahar pudra - 250 g 
● Cacao pudra - 1 lingura 
● Lapte - 100 ml 

Mod de preparare:
1. Laptele cald se amesteca cu drojdia si 1 lingura de zahar.
Deasupra presarati 1-2 linguri de faina.
2. Lasati la cald 10-15 minute bolul si observati ca incepe sa creasca.
Aceasta va fi maiaua.
3. Intr-un alt bol mai mare puneti faina, adaugati maiaua crescuta, oul si cele 2 galbenusuri, untul moale, smantana si cate un praf de zahar si sare.
4. Framantati bine pana nu se mai lipeste de maini.
5. Il puneti intr-un bol si lasati sa dospeasca acoperit, intr-un loc cald, pana isi dubleaza volumul.
6. Apoi il taiati in 3 bucati egale si formati niste bile de aluat, lasati 5 minute sa se odihneasca.
7. In acest timp pregatim umplutura de nuca:
- amestecati intr-un bol nuca, maruntita bine in robot, cu zaharul pudra, optional puteti adauga si coaja rasa de lamaie.
8. Tava mare de aragaz(de 4 ochiuri) se asterne cu hartie de copt.
Intindeti prima foaie de aluat asa ca sa acopere perfect toata suprafata tavii.
9. O ungeti cu jumatate din cantitate de gem.
10. Turnati jumatate din umplutura si o distribuiti uniform pe toata foaia.
11. Intindeti a 2-a foaie, o puneti peste prima(cea cu umplutura de gem si nuci).
Iarasi o ungeti cu restul de gem si puneti cantitatea de umplutura de nuci ramasa.
12. Intindeti si a 3-a foaie, o puneti peste primele 2.
Important de stiut : foile de aluat se ruleaza pe sucitor apoi se deruleaza atent in tava.
Intepati din loc in loc cu furculita si o puneti la cuptor preincalzit la 180 grade, timp de aproximativ 30-35 de minute.
13. Cand prajitura este aproape coapta se face glazura de cacao:
- intr-o cratita mica turnati 3 linguri de apa, adaugati 6 linguri de zahar, 1 lingura mare de cacao si unt cat o nuca.
- topiti totul la foc mic.
14. Cand prajitura se rumeneste faceti testul cu scobitoarea, daca iese bine si curata, e gata.
15. Imediat, cat prajitura e fierbinte turnati glazura peste ea si lasati sa se raceasca complet.
16. Cand prajitura s-a racit, glazura ar trebui sa se intareasca si usuce.
Atunci o portionati bucatele mici si aranjati pe platou.
17. Foarte comod de mancat cu mainile, fara farfurii si furculite - glazura nu se lipeste si prajitura are o textura destul de ferma.
Pofta Buna!
Mere coapte cu branza de vaci 

Ingrediente:
● Mere ionatan - 2 kg 
● Branza de vaci - 500 kg  (Va recomand sa luati branza mai moale, nu crupoasa.)
● Oua - 2 buc 
● Stafide - 50 g 
● Zahar - 100 g  (daca va place mai dulce, mai adaugati zahar)
● Esenta de vanilie - 1 buc 

Mod de preparare:
1. Merele se spala, se taie in jumatati. Din fiecare jumatate se scot samburii si se face putin loc pentru branza de vaci.
2. Intr-un bol se amesteca branza cu oua, zahar, stafidele spalate si vanilia.
3. Fiecare jumatate de mar se umple cu compozitia de branza. Se pun la cuptor  pana se rumeneste branza usor deasupra.
4. Dupa ce le scoateti din cuptor, le puteti unge deaspura cu dulceata preferata, pentru inca un plus de aroma si o culoare frumoasa.
Pofta Buna!
Eclere cu crema de vanilie 

Ingrediente:
● Unt - 100 g 
● Oua - 4 buc 
● Faina alba calitate superioara - 150 g 
● Apa - 250 ml 
● Sare - 0.25 lingurite 
● Frisca - 500 ml  (recomand s-o faceti din smantana dulce de 32%, aveti reteta la sempipreparate)

Mod de preparare:
1. Intr-o cratita masurati apa, sarea si untul, le puneti pe foc.
2. Cand apa incepe sa fiarba si untul se topeste, adaugati faina "in ploaie" - amestecand continuu cu telul, sa nu fie cocoloase.
3. Dati telul la o parte si va luati o lingura sau spatula - mai tineti oala pe foc jumate de minut amestecand continuu, observati ca aluatul incepe sa se desprinda de pe pereti si se aduna. 
Luati acum oala de pe foc.
4. Lasati 10-15 minute sa se racoreasca.
5. Apoi adaugati ouale unul cate unul, dupa fiecare amestecati bine cu mixerul - de la inceput va fi mai greu, aluatul fiind mai dens.
6. Trebuie sa va iasa un aluat care sa curga mai greu de pe lingura.
7. Va pregatiti duiul si punga de format eclerele - in cel mai rau caz le puteti pune si cu o lingura.
8. Asterneti cu hartie de copt o tava de cuptor.
Puneti aluatul in punga de ornat si formati eclere de marimea si forma dorita.
9. Aveti grija sa lasati ceva spatiu intre ele, vor creste mult la copt si sa nu se lipeasca intre ele.
10. Se coc la cuptor preincalzit la 200 grade timp de 25-30 minute, nu va grabiti sa le scoateti chiar daca par rumene repede, se vor lasa si pleoshti cand le scoateti.
Mare grija! Nu se deschide cuptorul deloc in timp ce se coc eclerele - se vor dezumfla si turti - eu am patit-o si stiu sigur!
11. Pana se coc si racoresc eclerele preparati crema de vanilie - puteti s-o faceti si mai inainte.
Eu am facut 2 portii, asa va recomand si voua. Lasati sa se racoreasca bine.
12. Eclerele racorite se taie atent cu cutitul pe lateral.
13. Si le umpleti cu crema de vanilie - eu am folosit o lingura mai mica, asa mi s-a parut mai comod.
14. Le ornati cu frisca batuta, reteta o aveti aici - sau puteti sa topiti putina ciocolata si o folositi pentru topping.
15. Aici aveti si sectiunea promisa, foarte delicioase, au devenit si preferatele mele.
16. Am citit pe undeva ca se pastreaza foarte bine congelate, am pus cateva de test si eu la congelator - pentru o pofta :)
Pofta Buna!
Crema de unt cu lapte condensat 

Ingrediente:
● Unt - 400 g  (luati mai bine de 82% grasime)
● Zahar pudra - 1 pahar  (de 250ml)
● Lapte condensat - 2 buc  (2 cutii)

Mod de preparare:
1. Untul il lasati la temperatura camerei cateva ore, pana se inmoaie foarte bine. Perfect este chiar sa-l lasati peste noapte. 
Apoi il puneti intr-un bol si adaugati zaharul pudra.
2. Bateti bine cu mixerul pana devine o crema pufoasa si uniforma.
3. Incepeti sa adaugati cate putin lapte condensat si tot mixati continuu ca sa nu se taie crema.
4. Va opriti atunci cand aveti consistenta si dulceata dorita. 
Eu pun 2 cutii daca fac crema pentru tort si 1 cutie daca o fac pentru ornare cu posul.
Pofta Buna!
Mancare de vinete cu masline 

Ingrediente:
● Vinete - 500 g 
● Rosii - 3 buc 
● Ceapa alba - 2 buc 
● Masline taiate - 100 g  (verzi sau negre)
● Amestec verdeata(ceapa,marar, patrunjel) - 2 linguri  (eu am folosit doar patrunjel)
● Ulei de floarea soarelui - 100 ml 
● Sare - 0.5 linguri 
● Piper negru - 0.25 lingurite  (un varf de lingurita)

Mod de preparare:
1. Vinetele se spala, se taie cubulete mici, se amesteca cu sare si se lasa o jumatate de ora.
2. Apoi le clatiti intr-o sita sub jet de apa rece, ca sa se spele de sucul lor amar.
Intr-o tigaie turnati ulei, adaugati vinetele si le caliti bine la foc mediu pana sunt gata (cam jumatate de ora).
3. Ceapa se curata, se spala, se taie marunt si se pune la calit intr-o tigaie cu putin ulei.
4. Rosiile se taie cubulete marunte si se adauga peste ceapa, cand aceasta se rumeneste usor.
5. Lasati sa se patrunda cam 10 min ceapa cu rosiile, apoi adaugati maslinele si mai tineti 5 min pe foc.
6. Apoi adaugati compozitia de rosii+masline+ceapa peste vinetele prajite, adaugati verdeata tocata marunt, sarea si piperul, amestecati bine. Peste 5 min stingeti focul.
7. Se serveste si calda si rece, cu orice alta mancare preferata  - garnitura sau ca atare.
Pofta Buna!
Langosi 

Ingrediente:
● Lapte - 250 ml  (sa fie cald, nu fierbinte)
● Drojdie proaspata - 25 g  (sau 1 plic de 10g drojdie uscata)
● Zahar - 1 lingurita 
● Faina alba calitate superioara - 450 g 
● Smantana 20% grasime - 100 g  (+ smantana si iaurt pt servit)
● Galbenusuri - 2 buc 
● Ulei - 0.5 linguri 
● Sare - 0.5 lingurite 
● Telemea de vaca - 100 g  (pt servit)
● Dulceata - 4 linguri  (optional, pt servit)
● Ulei de floarea soarelui - 150 ml 

Mod de preparare:
1. Intr-un bol mic dizolvati drojdia cu 100ml lapte cald si 1 lingurita de zahar.
Lasati 10-15 minute pana incepe sa faca spuma.
2. Intr-un bol mai mare masurati faina, adaugati amestecul de drojdie si restul de ingrediente: restul de lapte, smantana, uleiul, sarea, galbenusurile.
Amestecati totul cu 1 lingura sau spatula, sa se lege aluatul.
3. Apoi il scoateti pe masa presarata cu faina si il mai framantati cu mainile pana devine neted si uniform.
Puteti sa-l lasati la odihnit 10 minute si apoi sa-l framantati, asa va fi mai simplu sa-l uniformizati.
4. Puneti aluatul la odihnit, acoperiti cu prosop, pana isi mareste volumul cam de 2 ori.
5. Dupa ce a crescut se scoate pe masa infainata si se taie bucati medii sau mari, depinde cat de mari vreti sa faceti langosii.
6. Aplatizati cu mainile fiecare bucatica de aluat, sa fie cam de 5mm grosime.
7. Intr-o tigaie incingeti bine uleiul, cand este foarte fierbinte puneti langosul la prajit.
8. Intoarceti pe partea cealalta cand se rumeneste.
Aici e un langos mai mare.
9. Aici sunt langosi mai mici, cei prajiti dupa 4 zile.
10. Se servesc calzi, unsi cu smantana si presarati cu branza telemea rasa.
11. Sau cu smantana/iaurt si dulceata preferata.
Foarte buni, moi - pacatosi rau :)
Pofta Buna!
Jeleu de Chia 

Ingrediente:
● Suc de fructe - 250 ml  (sau lapte vegetal)
● Seminte de chia - 100 g 

Mod de preparare:
1. Asa arata semintele de chia pe care le gasesc la plafarul din cartier.
2. Intr-un bol turnati sucul/laptele adaugati semintele de chia.
3. Amestecati si lasati sa se "umfle" cam 30-60 de minute.
4. Va iesi un fel de jeleu mai lichid, sa nu va asteptati ca sta la fel de ferm ca jeleul clasic din gelatina.
De multe ori il fac si mai lichid ca sa-l pot bea.
5. Turnati jeleul in pahare de servit, puteti sa-l mai lasati la frigider cateva ore.
6. Seminele de chia nu au nici un gust si miros, preiau complet  aroma si gustul lichidului cu care se combina.
Deci, foarte bune de avut prin casa, mai ales pentru vegetarieni sau cei care tin post, sau cei care tin la sanatate si diversificarea alimentatiei.
Pofta Buna!
Mucenici Muntenesti (fierti) Reteta  

Ingrediente:
● Faina alba calitate superioara - 250 g 
● Apa calda - 150 ml 
● Sare - 0.5 lingurite 
● Zahar - 0.5 pahare  (reglati dupa gust)
● Coaja de portocala si lamaie rasa - 1 lingura  (optional puteti pune si suc de portocala sau lamaie dupa gust)
● Nuca taiata marunt - 1 pahar 
● Arome - 1 lingurita  (scortisoara, vanilie, rom - toate puneti dupa gust si preferinte)

Mod de preparare:
1. Cantariti si amestecati faina cu sarea.
2. Adaugati apa calda si amestecati cu mainile sau o lingura sa se prinda aluatul.
3. Trebuie sa va iasa un aluat mai dens, asa ca mai bine sa nu turnati mai multa apa decat scrie in reteta.
Puteti sa-l framantati imediat vreo 10 minute pana devine neted si uniform.
4. Sau il lasati 10 minute, si dupa il framantati putin. Observati ca se va inmuia si se lucreaza mult mai usor cand este odihnit.
5. Veti avea asa o biluta de aluat, pe care o lasat 10 minute sa se odihneasca.
6. O intindeti cu facaletul intr-o foaie de aluat subtire, cam de 2mm grosime.
7. Daca aveti forma de taiat mucenici v-ati scos(vedeti in Reteta de mucenici Video alte metode de modelare!). Daca nu, va descurcati, vedeti mai jos cum am facut eu:
- se taie foaia in felii cam de 3cm latime
8. - Apoi luati fiecare felie si o taiati ca la taitei, dar ceva mai gros - cam de 0.5cm latime sa fie fiecare pai.
9. Luati fiecare pai si prindeti marginile, sa fie in forma de cerc.
10. Apoi cercul il rasuciti si formati 8.
11. Cu maini dibace, rabdare si ajutor, timp de 1 ora reusiti sa faceti toata foaia. La cei mici rabdarea se termina mai repede, dar merg incurajati cu diverse promisiuni de "cat de buni vor fi mucenicii", etc. :)
Se aranjeaza frumos intr-o tava de cuptor, asternuta cu hartie de copt. Noua ne-au iesit 2 tavi.
Se pot lasa la uscat pana a 2-a zi, dar daca nu aveti rabdare, sau ceilalti lucratori nu au, le puneti pentru 5 minute la cuptorul preincalzit la 200 grade.
12. Astia sunt mucenicii nostri uscati in cuptor. Am observat ca cei usor rumeniti aveau si o usoara aroma de copt, desi lasati-i sa se rumeneasca usor dar mare grija sa nu-i ardeti!
13. Intr-o cratita turnati 1-1.5 litri de apa si incepeti sa faceti magie de arome.
Adaugati zaharul, vanilia, apoi optional - suc/coji de portocala si lamaie(ne-a placut mult cu ele), rom si scortisoara, etc.
14. Cand acest compot aromat incepe sa fiarba adaugati mucenicii uscati, faceti focul mic si lasati sa fiarba pana sunt gata.
Eu credeam ca vor fi gata in 3-4 minute, dar fiindca s-au cam uscat in cuptor au fiert vreo 15. Deci, aveti grija si lasati pana sunt gata. Nu trebuie sa fie fleashka, dar nici uscati - cam aceeasi chestie ca la pastele Al Dente. Gustati pe parcurs, asa va orientati cel mai corect cand vor fi gata.
15. Se pot servi calzi, cu nuca presarata deasupra si putina zeama.
16. Sau, aici aceeasi farfurie, dar cu zeama absorbita si buni, buni de tot.
Cu nuca aveti grija, puneti dupa gust, dar nici prea multa sa nu fie amara zeama.
Pofta Buna!
Tiropitakia - placintele grecesti cu branza 

Ingrediente:
● Unt - 250 g  (sa fie moale, la temperatura camerei)
● Iaurt Grecesc - 200 g  (cred ca merge inlocuit si cu un iaurt bun local)
● Sare - 0.5 lingurite 
● Faina alba - 360 g 
● Praf de copt - 2 lingurite  (1 plic de 10g)
● Branza feta sau telemea - 300 g 
● Oua - 1 buc 
● Piper negru macinat - 0.25 lingurite 
● Galbenus de ou - 1 buc 

Mod de preparare:
1. Intr-un bol adanc puneti untul moale si il amestecati bine cu un mixer de mana.
2. Adaugati apoi iaurtul si sarea, mixati inca 1 minut.
3. Acum puneti faina si praful de copt, amestecati aluatul cu o lingura pana se incorporeaza bine ingredientele.
4. Apoi il treceti pe masa presarata cu putina faina si il framantati usor pana se uniformizeaza putin.
Il lasati asa sa se odihneasca 20-30 de minute.
5. In acest timp pregatim umplutura:
- sfaramati branza telemea cu mainile sau furculita si o amestecati cu 1 ou si putin piper macinat dupa gust.
6. Daca cumva branza va iese mai moale, adaugati 1-2 linguri de gris sa absoarba excesul de lichid si sa nu curga umplutura din placinte.
7. Acum luati aluatul si cu un facalet il intindeti intr-o foaie cam de 3mm grosime, va ajutati cu faina sa nu se lipeasca de masa.
Taiati cercuri cu ajutorul unui pahar sau cana cu gura mai larga - cam de 8-10cm in diametru.
Resturile ramase de aluat le adunati si iarasi intindeti o foaie, taiati, etc.
8. Pe fiecare cerc puneti cate 1 lingura din umplutura de branza.
9. Pliati cercul in jumate.
10. Si cu o furculita presati atent marginile.
11. Placintele le aranjati intr-o tava de cuptor si ungeti cu putin galbenus de ou.
12. Se coc in cuptor preincalzit la 180-200 de grade timp de 15-20 de minute, sau pana se rumenesc frumos.
13. Lasati putin sa se racoreasca si serviti cu mare placere. Sunt la fel de moi si minunate a 2-a zi, noi le-am servit ca aperitiv la un picnic si au avut mare succes de la mic la mare.
Pofta Buna!